เดินเล่นในเซ็นทรัลจนเกิดหิวน้ำ เลยนึกได้ว่าตอนนี้ Mc Cafe มีโปรโมชั่นลด 50% เครื่องดื่มที่เป็นแบบปั่นอยู่เลยต้องจัดกันสักหน่อย โปรฯนี้มีจนถึง 4 กย. 59 นี้เท่านั้นนะ

ร้านจะอยู่ชั้นใต้ดิน หน้า Tops คนค่อนข้างเยอะเลย ภายในร้านก็จะมีทั้งส่วนที่เป็น zone สั่งอาหารทั่วไป กับส่วนที่เป็น Mc Cafe เราสั่งเป็น Caramel Cream Frappe แก้วกลาง (ลด 50% เหลือ 60 บาท) กับ Vanilla Cream Frappe แก้วใหญ่ (ลด 50% เหลือ 65 บาท) 

ระหว่างรอก็เดินไปสั่งปาท่องโก๋คู่ละ 15 บาท จากอีกโซนมากินเล่นสักหน่อย ปาท่องโก๋ตัวยาวๆทอดมาร้อน รสชาติใช้ได้เลยนะ 

ส่วนเมนูปั่นที่สั่งมาก็อร่อยดี เทียบกับราคาที่ลดมาแล้วถือว่าดีเลย แต่ถ้าราคาเต็มก็ว่าแพงไปนะ เพราะแก้วใหญ่ของร้านนี้ ขนาดเราว่ายังเล็กกว่าแก้วกลางของ Starbucks นะ รสชาติก็ยังเทียบไม่ได้ ส่วนบรรยากาศที่นี่ก็วุ่นวายกว่ามาก จัดไป 3 ดาวละกัน